

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**34.**

**Par zemes vienības “Gatves”, Madlienā, Madlienas pag., Ogres nov., 558/16149 domājamo daļu nodošanu īpašumā bez atlīdzības**

Ogres novada pašvaldības Madlienas pagasta pārvaldē, turpmāk – Pārvalde, 2025. gada 7. maijā (reģistrācijas Nr. 1-5.1/131) saņemts dzīvokļa Nr. 18, “Gatves” Madlienā, Madlienas pag., Ogres nov., turpmāk – Dzīvoklis, tiesiskā valdītāja [Vārds Uzvārds], personas kods [personas kods] (turpmāk – Iesniedzējs), 2025. gada 7.maija iesniegums ar lūgumu nodot īpašumā bez atlīdzības Dzīvoklim piekrītošās 558/16149domājamās daļas no zemes.

Iesniegumam pievienota 1999. gada 9. aprīļa vienošanās, kas noslēgta starp Ogres rajona paju sabiedrību “Madliena” un Iesniedzēju par īpašuma tiesību uz dzīvokli nodošanu saskaņā ar likumu „Par lauksaimniecības uzņēmumu un zvejnieku kolhozu privatizāciju”.

Zemgales rajona tiesas Madlienas pagasta zemesgrāmatas nodalījumā Nr. 100000027833 ierakstīts nekustamais īpašums ar nosaukumu “Gatves”, adrese: “Gatves”, Madlienas pag., Ogres nov. (kadastra numurs 74680010314), kas sastāv no zemes vienības ar kadastra apzīmējumu 74680010314 ar kopējo platību 0,49 ha (turpmāk – Zemes vienība). Īpašuma tiesības nostiprinātas Ogres novada pašvaldībai.

Uz Zemes vienības atrodas daudzdzīvokļu dzīvojamā māja ar kadastra apzīmējumu 74680010314001, kas sadalīta 24 dzīvokļu īpašumos, kuri privatizēti saskaņā ar likumu "Par lauksaimniecības uzņēmumu un zvejnieku kolhozu privatizāciju".

Atbilstoši Madlienas pagasta dzīvojamo māju privatizācijas komisijas 2001. gada 18. septembrī sastādītajai izziņai Nr. 58/1-14.2.2 Dzīvoklim ar kopējo platību 55.8 m² piekrīt Zemes vienības 558/16149domājamās daļas.

Saskaņā ar likuma „Par valsts un pašvaldību dzīvojamo māju privatizāciju” 75. panta pirmo daļu, ja dzīvojamā mājā esošie dzīvokļi privatizēti saskaņā ar likumu "[Par kooperatīvo dzīvokļu privatizāciju](https://likumi.lv/ta/id/70529-par-kooperativo-dzivoklu-privatizaciju)" un likumu "[Par lauksaimniecības uzņēmumu un zvejnieku kolhozu privatizāciju](https://likumi.lv/ta/id/67964-par-lauksaimniecibas-uznemumu-un-zvejnieku-kolhozu-privatizaciju)", privatizācijas komisija nosaka katra dzīvokļa īpašnieka kopīpašuma domājamo daļu un nodod privatizācijai vai nomā uz 99 gadiem zemes gabalu, uz kura dzīvojamā māja uzcelta.

Likuma „Par valsts un pašvaldību dzīvojamo māju privatizāciju” 75. panta ceturtā daļa noteic, ka šā panta pirmajā un otrajā daļā minēto dzīvokļu īpašniekiem valsts vai pašvaldības zemes gabalus, kas atrodas lauku apvidos, nodod īpašumā bez atlīdzības, slēdzot vienošanos par zemes nodošanu īpašumā bez atlīdzības.

Ņemot vērā minēto un pamatojoties uz likuma „Par valsts un pašvaldību dzīvojamo māju privatizāciju” 75. panta pirmo un ceturto daļu, kā arī Pašvaldību likuma 10. panta pirmās daļas 16. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Nodot [Vārds Uzvārds]**, personas kods [personas kods], īpašumā bez atlīdzības nekustamā īpašuma ar nosaukumu “Gatves”, adrese: “Gatves”, Madlienas pag., Ogres nov. (kadastra numurs 74680010314), kas sastāv no zemes vienības ar kadastra apzīmējumu 74680010314, 558/16149domājamās daļas.
2. **Pilnvarot** Ogres novada Madlienas pagasta pārvaldi viena mēneša laikā pēc lēmuma spēkā stāšanās sagatavot un parakstīt vienošanos par zemes domājamās daļas nodošanu īpašumā bez atlīdzības, saskaņojot ar Ogres novada pašvaldības Centrālo administrāciju.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)